पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कर्फ्यू में कभी पुलिस तो कभी प्रशासन की टीम पर हमले हो रहे हैं। रायसेन के सिलवानी में ठेले पर फल बेच रहे दुकानदार का चालान काटने गए CMO और नपा कर्मचारियों को भारी पड़ गया। फल विक्रेता सलीम उद्दीन ने सबको दौड़ा-दौड़ा कर पीटा। उसने सीएमओ को थप्पड़ मारे। सलीम से बचने के लिए सीएमओ कार में घुस गए। मारपीट का VIDEO आसपास के लोगों ने बना लिया।
सीएमओ राजेन्द्र शर्मा ने इसकी रिपोर्ट पुलिस थाना सिलवानी में की गई है। पुलिस ने सीएमओ के आवेदन पर आरोपी सलीम उद्दीन पिता इमाम उद्दीन निवासी वार्ड 2 इन्द्रानगर सिलवानी के विरूद्ध प्रकरण पंजीबद्ध किया है।
सीएमओ राजेन्द्र शर्मा अपनी टीम के साथ शनिवार को नगर में कोविड नियमों का पालन कराने निकले थे। इसी बीच करीब 3 बजे सियरमउ रोड पर सलीम उद्दीन ठेला लगाकर फल बेच रहा था। वह खुद भी मास्क नहीं पहने हुए था। फल खरीदने के लिए भीड़ उमड़ी थी। सीएमओ ने चालान के लिए कहा। उसने चालान पर हस्ताक्षर करने से मना कर दिया।
5 लोग भी नहीं संभाल पाए
इसके बाद अमला हाथ ठेला नगर परिषद ले जाने लगे। ठेले से फल नीचे गिरा दिया। इससे गुस्साए सलीम ने हमला कर दिया। उसने सीएमओ को पीटा। इसके बाद उसने नगर परिषद के सदस्यों रीतेश परचे, संजीव कलोसिया, सुरेन्द्र सियोते से मारपीट कर दी। सभी जान बचाने के लिए इधर-उधर भागने लगे। सीएमओ राजेंद्र ने खुद को कार में बंद कर लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn